Agzam-nni i igezzem umsawal n tmucuha n Belɛid At Ɛli, nufa-d belli d iwenniten i dyeggar s tuget. Iḥebbes ama di tazwara n tmacahut, ama di tlemmast ama di tagara, meḥsub ur yesɛi ara kan yiwet n tegnit ideg iḥebbes tasiwelt. Iḥebbes-itt melmi i as-yehwa, melmi i yebɣa ad d-iger kra n temsalt ad d-yemmeslay fell-as. Nufa-d daɣen, llan yeḍrisen i deg yuget uwennet, bḥal « tamacahut n uwaɣzeniw », « tamacahut n uɛeqqa yessawalen », « Tafunast igujilen , akked « Tmacahut n Bu yidmimen », ma yella d iḍrisen-nni niḍen i d-yeqqimen yella deg-sen uwennit maca mačči s tuget.